# Aderlan Leandro de Jesus Santos

Aderlan Leandro de Jesus Santos (Salgueiro, Pernambuco, 9 d'abril de 1989) és un futbolista professional brasiler que juga com a defensa central al Rio Ave.

## Carrera esportiva
### Primers anys

Santos va ingressar al planter del Salgueiro Atlético Clube el 2005, després d'haver començat a aprendre futbol a l'Escolinha de Futebol do Tête. Va debutar el 2008, jugant de manera intermitent la Série C del futbol brasiler.
L'estiu de 2010, després d'una cessió a l'Araripina Futebol Clube, Santos va marxar fora, i va fitxar pel C.D. Trofense. Hi va debutar el 29 d'agost, jugant com a titular i marcant l'únic gol del seu equip en una derrota per 1–2 a fora a la Segunda Liga contra el Gil Vicente FC.
Després que no jugués massa durant la seva primera temporada, Santos es va consolidar durant la següent, 2011–12 de la Liga de Honra, i va marcar sis gols en 28 partits, el millor resultat de la seva carrera.

### Braga

L'11 de juliol de 2012 Santos va signar un contracte per dos anys amb l'S.C. Braga, i fou assignat inicialment a l'equip B. Després d'haver estat molt protagonista amb l'equip B, va debutar amb el primer equip – i a la Primeira Liga – el 9 de març de l'any següent, jugant els 90 minuts en una victòria per 2–0 a casa contra el C.S. Marítimo.
Santos va marcar el seu primer gol a la primera categoria del futbol portuguès el 3 de maig de 2013, el segon del seu equip en una victòria per 3–2 fora de casa contra el Moreirense FC. El 25 de setembre va signar un nou contracte per cinc anys, amb una clàusula de rescissió de 20 milions d'euros, després que el Braga refusés una oferta de tres milions de l'Stade Rennais FC.
Santos fou titular indiscutible durant les següents dues temporades, i va cridar l'atenció de molts clubs, un d'ells l'AS Monaco FC.

### València

El 27 d'agost de 2015, Santos va signar un contracte de cinc anys amb el València CF per un traspàs de 9.5 milions d'euros. Va jugar per primer cop un partit a La Liga el 22 de setembre, quan disputà els 90 minuts en una derrota per 0–1 fora de casa contra el RCD Espanyol.

## Palmarès
### Braga

* Taça da Liga: 2012–13

## Referències

* ↑ «Prefeito recebe visita de jogador salgueirense que brilha na equipe do Sporting Clube de Braga, de Portugal» (en portuguès). Salgueiro, 04-06-2013. Arxivat de l'original el 24 de setembre 2015. [Consulta: 27 agost 2015].
* ↑ «Desconhecido no Brasil, zagueiro do Braga espera defender seleção lusa» (en portuguès). Globo Esporte, 19-06-2015. [Consulta: 27 agost 2015].
* ↑ «Gil Vicente bateu Trofense» (en portuguès). Record, 29-08-2010. Arxivat de l'original el 25 de setembre 2015. [Consulta: 23 setembre 2015].
* ↑ «Aderlan Santos está confirmado». Record, 11-07-2012. Arxivat de l'original el 15 de setembre 2014. [Consulta: 15 setembre 2014].
* ↑ «“Bombas” de Hugo Viana e Alan dão vitória ao Sporting de Braga» (en portuguès). Público, 09-03-2013. [Consulta: 27 agost 2015].
* ↑ «Moreirense-Sp. Braga, 2–3 (crónica)» (en portuguès). Mais Futebol, 03-05-2013. Arxivat de l'original el 25 de setembre 2015. [Consulta: 27 agost 2015].
* ↑ «Sp. Braga: Aderlan Santos renova até 2018» (en portuguès). Mais Futebol, 25-09-2013. [Consulta: 27 agost 2015].
* ↑ «Braga recusa três milhões de euros por Aderlan Santos». Diário de Notícias, 02-09-2013. Arxivat de l'original el 2015-09-25. [Consulta: 15 setembre 2014].
* ↑ «Mónaco interessado em Aderlan Santos» (en portuguès). SAPO, 02-01-2014. [Consulta: 15 setembre 2014].
* ↑ «VCF Official Statement | Aderllan Santos». Web del València, 27-08-2015. Arxivat de l'original el 26 de febrer 2016. [Consulta: 28 agost 2015].
* ↑ «Santos transferido para o Valencia CF» (en portuguès). Web del Braga, 27-08-2015. Arxivat de l'original el 29 d'agost 2015. [Consulta: 28 agost 2015].
* ↑ «El Braga hace público el coste del traspaso de Aderllan publisher=Super Deporte» (en castellà), 01-09-2015. [Consulta: 1r setembre 2015].

## Enllaços externs

* Aderlan Leandro de Jesus Santos a footballzz.co.uk
* Aderlan Leandro de Jesus Santos, fitxa a ForaDeJogo
* Aderlan Leandro de Jesus Santos, Fitxa a Soccerway